11. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 511 της 29 Ιουλ./7 Αυγ. 1975 (ΦΕΚ Α΄ 166) Περί συστάσεως Τελωνειακών Αρχών. Έχοντες υπ’ όψιν: 1.Τας διατάξεις: α)του άρθρου 11 παραγρ. 4 και 5 του Ν.Δ/τος 175/1973 «περί Υπουργικού Συμβουλίου και Υπουργείων» και β)του άρθρου 3 παραγρ. 4 του Ν.Δ. 216/1974 «περί συστάσεως Υπουργείου Προεδρίας Κυβερνήσεως» (ΦΕΚ 367/1974 τεύχος Α΄). 2.Την υπ’ αριθ. Λ.7/8/4/7.10.1970 (ΦΕΚ 776/Β΄/ 4.11.1970) κοινήν απόφασιν των Υπουργών Προεδρίας της Κυβερνήσεως, Εσωτερικών και Οικονομικών ως συνεπληρώθη και ετροποποιήθη μεταγενεστέρως. 3.Την υπ’ αριθ. 451/12.6.1975, γνωμοδότησιν του Συμβουλίου της Επικρατείας, προτάσει των Ημετέρων Υπουργών Προεδρίας της Κυβερνήσεως και Οικονομικών, απεφασίσαμεν και διατάσσομεν: Άρθρον 1. Σύστασις Τελωνειακών Αρχών. Συνιστάται: 1.Τελωνείον Α΄ Τάξεως, εδρεύον εις την πόλιν των Σερρών, υπό την ονομασίαν «Τελωνείον Σερρών». 2.Τελωνείον Α΄ Τάξεως, εδρεύον εις την πόλιν Σιατίστης, υπό την ονομασίαν «Τελωνείον Σιατίστης». Άρθρον 2. Αρμοδιότητες Τελωνειακών Αρχών. 1.Ορίζεται η κατά τόπον αρμοδιότης: α)Του Τελωνείου Σερρών επί του ομωνύμου Νομού πλην της περιοχής της Κοινότητος Προμαχώνος και της μεθοριακής γραμμής, εφ’ ων περιορίζεται η χωρική αρμοδιότης του Τελωνείου Προμαχώνος. β)Του Τελωνείου Σιατίστης επί της Επαρχίας Βοΐου Νομού Κοζάνης, περιοριζομένης της κατά τόπον αρμοδιότητος του Τελωνείου Πτολεμαΐδος επί των Επαρχιών Κοζάνης και Εορδαίας. 2.Ορίζεται η καθ’ ύλην αρμοδιότης: Των Τελωνείων Σερρών και Σιατίστης η τοιαύτη των Τελωνείων Α΄ τάξεως. Εις το Τελωνείον Σιατίστης παρέχεται και η ειδική αρμοδιότης δια την εφαρμογήν των τελωνειακών, δασμολογικών και λοιπών συναφών διατάξεων, των αναφερομένων εις την οριστικήν ή προσωρινήν εισαγωγήν, μεταφοράν και επεξεργασίαν σισυροδερμάτων, σισυρών, τεμαχίων, άκρων και αποκομμάτων αυτών και συναφών βοηθητικών υλών, ως και την εξαγωγήν ή επανεξαγωγήν των εκ των πρώτων τούτων υλών παραγομένων ετοίμων προϊόντων. Άρθρον 3. Ορίζεται η οργανική σύνθεσις εκάστου των Τελωνείων Α΄ Τάξεως Σερρών και Σιατίστης εις μίαν (1) θέσιν επί βαθμοίς 5ω-4ω και δύο (2) θέσεις επί βαθμοίς 8ω-6ω του Κλάδου Α2 Τελωνειακών, εις μίαν (1) θέσιν επί βαθμοίς 10ω-6ω του Κλάδου Β2 Τελωνειακών, εις δύο (2) θέσεις επί βαθμοίς 10ω-8ω και μίαν (1) θέσιν επί βαθμώ 7ω του Κλάδου Β11 Τελωνοφυλάκων, άνευ αυξήσεως των οργανικών θέσεων των Κλάδων τούτων. Άρθρον 4. Μειούται η οργανική σύνθεσις: 1.Της Δ/νσεως Τελωνείου Μυτιλήνης και του Τελωνείου Αντικύρας, κατά μίαν (1) θέσιν επί βαθμοίς 5ω-4ω του Κλάδου Α2 Τελωνειακών. 2.Των Δ/νσεων Τελωνείου Καβάλας και Αλεξανδρουπόλεως κατά μίαν (1) θέσιν επί βαθμοίς 8ω-6ω του Κλάδου Α2 Τελωνειακών και κατά μίαν (1) θέσιν επί βαθμοίς 10ω-6ω του Κλάδου Β2 Τελωνειακών. 3.Της Δ/νσεως Τελωνείου Βόλου κατά μίαν (1) θέσιν επί βαθμοίς 8ω-6ω του Κλάδου Α2 Τελωνειακών και κατά δύο (2) θέσεις επί βαθμοίς 10ω-8ω του Κλάδου Β11 Τελωνοφυλάκων. 4.Του Τελωνείου Πυθίου κατά μίαν (1) θέσιν επί βαθμοίς 8ω-6ω του Κλάδου Α2 Τελωνειακών. 5.Της Δ/νσεως Τελωνείων Θεσσαλονίκης κατά δύο (2) θέσεις επί βαθμώ 7ω του Κλάδου Β11 Τελωνοφυλάκων και 6.Του Τελωνείου Ιωαννίνων, κατά δύο (2) θέσεις επί βαθμοίς 10ω-8ω του Κλάδου Β11 Τελωνοφυλάκων. (Αντί για τη σελ. 22,17(α) Σελ. 22,17(β) Τεύχος Ζ21-Σελ. 1 - 49 Τελωνειακή Διαίρεση 30.Α.β.10-11 